3. การประกอบธุรกิจของแต่ละประเภทลักษณะธุรกิจ

3.1 ลักษณะผลิตภัณฑ์และบริการ

[TABLE]

หมายเหตุ 1. โครงการเพื่อขาย รับรู้รายได้เมื่อมีการโอนกรรมสิทธิ์

  2. โครงการเพื่อให้เช่า รับรู้รายได้ตามเกณฑ์สิทธิ

3.2 การตลาดและภาวะการแข่งขัน

ภาวะวิกฤติเศรษฐกิจตั้งแต่ปี 2540 เป็นต้นมา ส่งผลให้ลูกหนี้เงินกู้ของสถาบันการเงินจำนวนมาก
ไม่สามารถชำระหนี้กับสถาบันการเงินได้
จนก่อให้เกิดปัญหาหนี้ที่ไม่ก่อรายได้ของสถาบันการเงิน(NPL) จำนวนมหาศาล
และนำไปสู่ภาวะสั่นคลอนของสถาบันการเงิน จนกระทั่งหลายแห่งต้องถูกปิดกิจการไป อย่างไรก็ตาม
ในช่วงที่ผ่านมาสถาบันการเงินต่างๆ ได้พยายามแก้ไขปัญหา NPL ของตนอย่างจริงจัง
แต่เนื่องจากสถานการณ์ทางเศรษฐกิจที่ยังคงซบเซา ทำให้การแก้ไขปัญหาหนี้ NPL
สำเร็จลงได้ระดับหนึ่งเท่านั้น โดย ณ เดือนกรกฎาคม 2543 NPL
ในระบบสถาบันการเงินไทยยังคงมีจำนวนมากถึง 1.60 ล้านล้านบาท (ร้อยละ 31
ของหนี้คงค้างทั้งระบบ) และในจำนวนนี้เป็น NPL ในหมวดธุรกิจอสังหาริมทรัพย์กว่า 290,000
ล้านบาท คิดเป็น 18.3% ของ NPL ทั้งระบบ หรือประมาณ 57%
ของสินเชื่อคงค้างในหมวดธุรกิจอสังหาริมทรัพย์

จากปัญหา NPL จำนวนมหาศาล
สถาบันการเงินส่วนใหญ่จะช่วยเหลือลูกหนี้ด้วยวิธีเปิดโอกาสให้มีการ “ตีทรัพย์ชำระหนี้”
ส่งผลทำให้สถาบันการเงินต้องถือครองอสังหาริมทรัพย์ที่ลูกหนี้โอนกรรมสิทธิ์ให้แทนการชำระหนี้
นอกจากนี้สถาบันการเงินบางแห่งยังเข้าไป “ประมูลซื้ออสังหาริมทรัพย์”
ที่เป็นหลักประกันการชำระหนี้ของตน จากการขายทอดตลาดของกรมบังคับคดีด้วย
เนื่องจากหากปล่อยให้ผู้อื่นประมูลได้ ราคาประมูลจะต่ำมากเกินไป และไม่พอชำระหนี้ที่ค้างอยู่
ทำให้สถาบันการเงินต้องสูญเสียมาก

อสังหาริมทรัพย์ในครอบครองสถาบันการเงิน (Real Estate Owned : REO)
ที่มีเพิ่มมากขึ้นตามลำดับ คิดเป็นมูลค่าในปัจจุบันเกือบแสนล้านบาท
กลายเป็นปัญหาใหม่ของสถาบันการเงินที่จะต้องตามแก้ไขต่อจากการแก้ไขหนี้ NPL
เนื่องจากสถาบันการเงินจะถูกจำกัดระยะเวลาการถือครองอสังหาริมทรัพย์
และยังต้องมีภาระการดำรงเงินกองทุนต่อสินทรัพย์เสี่ยงตามมาตรฐาน BIS

อย่างไรก็ตาม ในปัจจุบัน ตลาดอสังหาริมทรัพย์มีการแข่งขันสูง
เนื่องจากมีจำนวนอุปทานที่ล้นความต้องการจำนวนมาก หากสถาบันการเงินต่างๆ เร่งรัดการขาย
REO ของตน ก็อาจจะเป็นการกดดันให้ตลาดมีการแข่งขันกันรุนแรงขึ้น
โดยเฉพาะการแข่งขันกันขายลดราคา เนื่องจากผู้ขายในตลาด นอกจากจะมีผู้ประกอบการ
ที่เน้นขายที่อยู่อาศัยสร้างใหม่ และเจ้าของทรัพย์สินที่เน้นขายที่อยู่อาศัยมือสองแล้ว
ในตลาดยังมีธนาคารพาณิชย์และสถาบันการเงินต่างๆ ที่มี REO จำนวนมาก
เป็นคู่แข่งทางการตลาดเพิ่มขึ้นมาอีกด้วย

และเนื่องจาก NPL ในหมวดธุรกิจอสังหาริมทรัพย์ยังมีสัดส่วนที่สูงถึงร้อยละ 57.9
จึงมีแนวโน้มว่าทรัพย์บังคับจำนอง ณ กรมบังคับคดี และ REO ของธนาคารพาณิชย์ 13 แห่ง และ
ธอส. ยังคงขยายตัวสูงขึ้นในช่วงเวลา 1 – 2 ปี ข้างหน้า
โดยเฉพาะหากภาวะเศรษฐกิจยังไม่ฟื้นตัว และการจ้างงานไม่เพิ่มขึ้น

จากภาวะตลาดที่อยู่อาศัยที่ยังคงไม่กระเตื้องมากนักในปี 2543 เนื่องจากกำลังซื้อยังไม่ดีขึ้น
นอกจากนี้ ในตลาด ยังมีที่อยู่อาศัยที่ปล่อยว่างและที่เจ้าของประกาศขายจำนวนมาก
อีกทั้งยังมีที่ดินและที่อยู่อาศัยที่เป็น REO ของสถาบันการเงินที่พร้อมขายจำนวนมาก
ดังนั้นจะส่งผลให้การขยายตัวของโครงการที่อยู่อาศัยสร้างใหม่ในปี 2544 ไม่เพิ่มขึ้นมากนัก

ที่มา : วารสารธนาคารอาคารสงเคราะห์ ฉบับที่ 23 เดือนตุลาคม ถึงเดือนธันวาคม 2543

ปัจจัยภายนอกที่อาจมีผลกระทบต่อธุรกิจอสังหาริมทรัพย์ ในปัจจุบันและอนาคตอันใกล้

1. เศรษฐกิจจะขยายตัวประมาณ 3.0-4.5% ชะลอตัวลงจาก 43 : ปี 2543
คาดว่าจะขยายตัวประมาณ 4.5% ลดลงจากที่คาดการณ์ไว้เดิม
ซึ่งเป็นผลมาจากเศรษฐกิจอเมริกาชะลอตัว ราคาน้ำมันยังอยู่ในระดับสูง
ความเชื่อมั่นของผู้บริโภคและธุรกิจลดลง ทำให้กำลังซื้อของประชาชนและการใช้จ่ายภายในชะลอตัว

ในปี 2544 คาดว่าเศรษฐกิจ (GDP) จะขยายตัวในอัตราที่ชะลอตัวประมาณ 3.0-4.5%
โดยยังคงต้องพึ่งพาการส่งออกมากกว่าอุปสงค์ในประเทศ
เนื่องจากกำลังซื้อมีแนวโน้มลดลงเพราะแรงกดดันของราคาน้ำมันที่สูง ค่าเงินบาทที่อ่อน
และการจะปรับเพิ่มภาษีมูลค่าเพิ่มในช่วงปลายปี 2544 ทำให้ต้นทุนสินค้าและบริการสูงขึ้น

2. อัตราเงินเฟ้อมีแนวโน้มสูงขึ้นเป็น 2-3% : ในปี 2543 อัตราเงินเฟ้อประมาณ 1.7% และปี
2544 คาดว่ามีแนวโน้มสูงขึ้นอยู่ระหว่าง 2-3% ซึ่งเป็นผลกระทบส่วนหนึ่งจาก
การปรับอัตราภาษีมูลค่าเพิ่ม ทำให้ราคาสินค้าอุปโภคบริโภคและบริการต่างๆสูงขึ้น

3. สภาพคล่องในระบบการเงินยังคงสูง และอัตราดอกเบี้ยยังคงทรงตัวระดับต่ำ : ปี 2544
คาดว่าสภาพคล่องในระบบสถาบันการเงินจะยังคงสูงต่อเนื่องจากปี 2543
เนื่องจากสถาบันการเงินยังคงเข้มงวดและระมัดระวังในการปล่อยสินเชื่อธุรกิจต่างๆ
โดยเฉพาะอย่างยิ่งในภาคอสังหาริมทรัพย์และการก่อสร้างที่ยังไม่ส่งสัญญาณการฟื้นตัว
เนื่องจากเกรงว่าจะเป็นสินเชื่อที่ไม่ก่อรายได้ (NPL) ด้วยเหตุนี้
จึงทำให้อัตราดอกเบี้ยทั้งเงินกู้และเงินฝาก ยังทรงตัวในระดับต่ำ โดยล่าสุด ณ 15 มกราคม 2544
อัตราดอกเบี้ย MLR ของธนาคารพาณิชย์ขนาดใหญ่ 5 แห่ง อยู่ในระดับประมาณ 7.85%
และอัตราดอกเบี้ยเงินฝากประจำ 3 เดือน อยู่ที่ระดับประมาณ 3.0%

4. ปัญหา NPL ยังคงเป็นปัญหาใหญ่ที่สุดของระบบเศรษฐกิจและสถาบันการเงินของไทย : ปัญหา
NPL และการปรับโครงสร้างหนี้
ยังคงเป็นปัญหาใหญ่ที่สุดของระบบเศรษฐกิจและสถาบันการเงินของไทย ทั้งนี้ ณ สิ้น พ.ย.43
ระบบสถาบันการเงิน
(ไม่รวมสำนักงานวิเทศธนกิจของธนาคารต่างประเทศและบริษัทเครดิตฟองซิเอร์) มี NPL
คงค้างจำนวน 1.11 ล้านล้านบาท คิดเป็น 22.7% ของสินเชื่อรวม แต่หากรวม NPL
ในบริษัทบริหารสินทรัพย์ (AMC) แล้ว จะเป็น NPL ที่ต้องแก้ไขทั้งสิ้น 1.7 ล้านล้านบาท

ในส่วน NPL ของธุรกิจอสังหาริมทรัพย์ (รวมสินเชื่อเพื่อผู้ประกอบการอสังหาริมทรัพย์
และสินเชื่อที่อยู่อาศัยสำหรับผู้บริโภคทั่วไป) ในปี 2544 คาดว่าจะอยู่ที่ระดับประมาณ 2
แสนล้านบาท ลดลง จาก ณ สิ้นปี 2543 ที่มีประมาณ 3.7 แสนล้านบาท
โดยส่วนหนึ่งลดลงจากการเร่งการปรับโครงสร้างหนี้
และอีกส่วนหนึ่งเกิดจากการโอนหนี้ไปยังบริษัทบริหารสินทรัพย์ (AMC)

5. ตลาดหุ้นไทยมีแนวโน้มผันผวนจากภาวะการเมืองในประเทศ : ปี 2543 ภาวะตลาดหุ้นไทย
ซบเซาทั้งทิศทางดัชนีและปริมาณการซื้อขาย โดยดัชนีหุ้นตกลงจาก 470 จุด เมื่อต้นปี เหลือ 270
จุด เมื่อปลายปี สำหรับในปี 2544 คาดว่าภาวะตลาดหุ้นไทย
มีแนวโน้มผันผวนจากปัจจัยการเมืองในประเทศ โดยปัจจุบัน (มกราคม 44)
เคลื่อนไหวที่ระดับบริเวณ 300 จุด

ดัชนีหุ้นในกลุ่มอสังหาริมทรัพย์ ปลายปี 2543 ยังอยู่ในระดับที่ต่ำเพียง 25 จุด เทียบกับต้นปี 2543
ซึ่งอยู่ในระดับ 50 จุด โดยที่บริษัทอสังหาริมทรัพย์ในตลาดหลักทรัพย์
ยังคงมีผลการดำเนินงานขาดทุนสุทธิในรอบเก้าเดือนของปี 2543 จำนวน 8,500 ล้านบาท
สำหรับในปี 2544 ดัชนีกลุ่มอสังหาริมทรัพย์ ยังไม่มีสัญญาณฟื้นตัวที่ชัดเจน โดยในปัจจุบัน (มกราคม
44) เคลื่อนไหวที่ระดับบริเวณ 30 จุด

6. อัตราการว่างงานยังมีในระดับสูงประมาณ 1.1 ล้านคน: ในปี 2543 และแนวโน้มปี 2544
ระดับตัวเลขว่างยังอยู่ที่ประมาณ 1.1 ล้านคน หรือมีอัตราการว่างงานที่ประมาณ 3.8%
จากผู้ที่อยู่ในกำลังแรงงาน 34 ล้านคน ซึ่งการว่างงานดังกล่าว
จะส่งผลต่อความไม่มั่นคงในอาชีพการงาน และความต่อเนื่องของรายได้ของประชาชน
ทำให้การใช้จ่ายของประชาชนโดยรวมจะยังไม่เพิ่มขึ้นมากนัก
โดยเฉพาะอย่างยิ่งการก่อภาระหนี้ระยะยาว เช่น
การตัดสินใจซื้อที่อยู่อาศัยและอสังหาริมทรัพย์หรือการขอสินเชื่อที่อยู่อาศัย

สถานภาพในการแข่งขันของบริษัท

1. โครงการพุทธมณฑลสาย 4 มีคู่แข่งในบริเวณใกล้เคียงกันคือ โครงการบ้านชัยพฤกษ์ ตลิ่งชัน
และโครงการบ้านปาริชาติ ปิ่นเกล้า ของแลนด์ แอนด์ เฮ้าส์, โครงการเสรี ปาล์ม เพลส ของ
ST STAR พร็อพเพอร์ตี้ และโครงการบ้านพงษ์ศิริชัย ปิ่นเกล้า ของพงษ์ศิริชัย

2. โครงการสุวินทวงศ์ มีคู่แข่งในบริเวณใกล้เคียงกันคือ โครงการชัยพฤกษ์ สุวินทวงศ์ ของแลนด์
แอนด์ เฮ้าส์, โครงการศุภาลัยเลค สุวินทวงศ์ ของศุภาลัย และโครงการรอยัล ปาร์ค วิลล์
ของยิ่งรวยธานี

3. โครงการรามคำแหง และโครงการร่มเกล้า มีคู่แข่งในบริเวณใกล้เคียงกันคือ
โครงการเพอร์เฟค เพลส ของพร็อพเพอร์ตี้ เพอร์เฟค และโครงการ พาร์คเวย์ โฮม
ของธารารมณ์

4. โครงการปรีชาไพรเวท บีช ระยอง มีคู่แข่งในบริเวณใกล้เคียงกันคือ โครงการ Rayong
Brookside Valley ของไพร์ม พร็อพเพอร์ตี้

กลุ่มลูกค้าเป้าหมาย

ลูกค้าของบริษัทและบริษัทย่อย จะเป็นลูกค้ารายย่อย โดยสามารถจำแนกได้ดังนี้

1.  ลูกค้าโครงการที่อยู่อาศัย จะเป็นกลุ่มลูกค้าที่มีรายได้ระดับปานกลางถึงระดับสูง
    ทั้งนี้ขึ้นอยู่กับลักษณะและทำเลของแต่ละโครงการ ลูกค้าส่วนใหญ่ซื้อไว้เพื่อเป็นที่พักอาศัย

2.  ลูกค้าโครงการอาคารสำนักงาน จะเป็นกลุ่มลูกค้าผู้ดำเนินธุรกิจ
    ที่ต้องการสถานที่ตั้งสำนักงานอยู่ในใจกลางธุรกิจ มีความสะดวกสบายในการคมนาคม
    ซึ่งในปัจจุบันลูกค้าประเภทนี้มีทั้งซื้อและเช่า

3.3 การจัดหาผลิตภัณฑ์และบริการ

- ขั้นตอนการพัฒนาโครงการ

1. ศึกษาสภาวะแวดล้อมทางด้านเศรษฐกิจและสังคม
โดยการวิจัยและวิเคราะห์ข้อมูลทางด้านเศรษฐกิจสังคมและธุรกิจอสังหาริมทรัพย์
รวมทั้งการวิเคราะห์ทิศทางการขยายตัวของเมือง สภาพความเป็นอยู่ของประชากร

2. ศึกษาความเป็นไปได้เบื้องต้นของโครงการ

-   วิเคราะห์ทำเลที่ตั้งเพื่อพิจารณาการจัดซื้อที่ดิน รูปร่าง ขนาดและประเภทของโครงการ

-   กำหนดเป้าหมายทางการตลาด เพื่อให้ทราบถึงกลุ่มลูกค้าเป้าหมาย การแข่งขันและภาวะตลาด

-   วางแผนทางด้านการเงิน การหาแหล่งเงินทุน และวิเคราะห์ผลตอบแทน

-   ศึกษากฎควบคุมต่าง ๆ ของทั้งภาครัฐบาล รัฐวิสาหกิจ และเอกชนที่มีผลกระทบต่อโครงการ

    3. ซื้อที่ดินที่ตั้งอยู่ในทำเลที่เหมาะสม มีความสอดคล้องและเหมาะสมต่อการลงทุนของบริษัท
    อีกทั้งมีศักยภาพต่อการพัฒนาทั้งในปัจจุบันและในอนาคต

    4. จัดทำแผนงานโครงการ

-   วางผังและออกแบบโครงการโดยสถาปนิกและวิศวกรบริษัท
    ให้สอดคล้องกับเป้าหมายทางการตลาดและถูกต้องตามข้อกำหนดของกฏหมายที่เกี่ยวข้อง

-   จัดโครงสร้างการบริหารงานโครงการ
    กำหนดนโยบายการดำเนินงานโครงการรวมทั้งบุคลากรในด้านต่าง ๆ
    ที่จะรับผิดชอบในแต่ละโครงการ

-   กำหนดราคาขาย

-   กำหนดทีมงานขาย พร้อมอบรมพนักงานขาย

-   วางแผนการโฆษณาประชาสัมพันธ์พร้อมสื่อต่าง ๆ รวมทั้งการจัดทำเอกสารประกอบการขาย

-   จัดหาแหล่งเงินกู้ให้กับลูกค้าเมื่อมีการโอนกรรมสิทธิ์

    5 งานบริหารโครงการ

-   ติดต่อหน่วยงานราชการ
    และขออนุญาตก่อสร้างเพื่อดำเนินการปลูกสร้างตามขั้นตอนที่กฏหมายกำหนด

-   คัดเลือกผู้รับเหมาที่เชี่ยวชาญงานก่อสร้าง
    และกำหนดวิศวกรของบริษัทควบคุมดูแลงานก่อสร้างต่าง ๆ รวมถึงงานระบบสาธารณูปโภค

-   ดำเนินการขายตามแผนงานที่กำหนดไว้ พร้อมเริ่มการก่อสร้างโครงการ
    โดยใช้ระยะเวลาต่างกันขึ้นอยู่กับขนาดและประเภทของโครงการ

-   ปรับกลยุทธ์ทางการตลาด (หากจำเป็น) เช่นแผนส่งเสริมการขาย

    6. การส่งมอบและโอนกรรมสิทธิ์
    โดยจดทะเบียนและ/หรือโอนกรรมสิทธิ์และส่งมอบให้ลูกค้าเมื่องานก่อสร้างเสร็จ

    7. การให้บริการหลังการขาย แต่ละโครงการจะจัดเตรียมการให้บริหารหลังการขาย เช่น
    สาธารณูปโภคและสิ่งอำนวยความสะดวก ทั้งนี้ขึ้นอยู่กับลักษณะของโครงการ

    - ข้อมูลเกี่ยวกับวัตถุดิบ

    วัตถุดิบสำคัญในการประกอบธุรกิจพัฒนาอสังหาริมทรัพย์ ประกอบไปด้วย

    1. ที่ดินเพื่อการพัฒนา

    1.1 ปัจจัยที่ใช้เป็นหลักเกณฑ์ในการพิจารณาเพื่อจัดซื้อที่ดินนั้น ประกอบไปด้วย

-   ทิศทางการขยายตัวของเมือง จะพิจารณาดูว่ามีแนวโน้มการเติบโตของเมืองไปในทิศทางใด
    เพื่อที่จะได้ที่ดินที่มีศักยภาพสูงในการพัฒนาโครงการ

-   ทำเลของที่ดิน พิจารณาเลือกซื้อที่ดินที่มีทำเลติดถนน มีการคมนาคมสะดวก
    และอยู่ไม่ห่างไกลจากตัวเมืองมากนัก

-   สาธารณูปโภค พิจารณาเลือกที่ดินที่มีระบบสาธารณูปโภคพื้นฐานรองรับ เช่น ไฟฟ้า ประปา
    โทรศัพท์ เป็นต้น

-   ขนาดแปลงที่ดิน พิจารณาเลือกซื้อที่ดินที่มีแปลงขนาดเหมาะสมเพียงพอ
    สำหรับการพัฒนาโครงการได้

-   ระดับราคา ราคาของที่ดินต้องเป็นราคาที่ต่ำกว่าราคาตลาด
    ซึ่งจะทำให้ต้นทุนการพัฒนาไม่สูงมากนัก

    1.2 การจัดหาที่ดินในอดีตเพื่อนำมาพัฒนาโครงการ

-   ติดต่อผ่านตัวแทนนายหน้า

-   สืบหาและติดต่อเจ้าของที่ดิน ในที่ดินแปลงที่สนใจ

-   เจ้าของที่ดินติดต่อโดยตรงกับบริษัท

    1.3 การจัดหาที่ดินในอนาคต

-   ติดต่อผ่านตัวแทนนายหน้า

-   สืบหาและติดต่อเจ้าของที่ดิน ในที่ดินแปลงที่สนใจ

-   เจ้าของที่ดินติดต่อโดยตรงกับบริษัท

-   ประกาศแจ้งความจำนงผ่านสื่อมวลชนต่างๆ

-   ประมูลซื้อจากกรมบังคับคดี และสถาบันการเงินต่างๆ

2. วัสดุก่อสร้าง

โครงการพัฒนาอสังหาริมทรัพย์ที่ทางบริษัท ปรีชา กรุ๊ป จำกัด (มหาชน) และบริษัทย่อย
ดำเนินการอยู่นั้น ส่วนใหญ่ได้ให้ผู้รับเหมาเป็นผู้ดำเนินการก่อสร้าง และจัดหาวัสดุก่อสร้างเอง
ดังนั้นจึงเป็นความรับผิดชอบของผู้รับเหมาก่อสร้าง ในการจัดหาวัสดุก่อสร้าง
ทำให้บริษัทไม่ต้องเผชิญความยุ่งยากในการเก็บสต็อก วัสดุก่อสร้าง
และสามารถบริหารงานก่อสร้างได้ตามแผนงาน ทั้งระยะเวลาและต้นทุนที่กำหนด

ความสัมพันธ์และผลกระทบของผู้รับเหมาที่มีต่อบริษัท และบริษัทย่อย

บริษัทและบริษัทย่อยมีผู้รับเหมาจำนวนมาก โดยให้ผู้รับเหมาแต่ละรายสร้างบ้านเฉลี่ยรายละ 20
หลัง ซึ่งถ้าผู้รับเหมารายใดก่อสร้างบ้านได้คุณภาพตามที่บริษัทต้องการและเสร็จทันตามกำหนดเวลา
บริษัทก็จะต่อสัญญาในการก่อสร้างไปเรื่อยๆ
ทำให้บริษัทสามารถควบคุมระยะเวลาและคุณภาพการก่อสร้างได้
และทำให้ไม่มีการพึ่งพิงผู้รับเหมารายใดรายหนึ่งเกินร้อยละ 30 ของค่าการจ้างผู้รับเหมารวม

3.4 งานที่ยังไม่ได้ส่งมอบ

ณ วันที่ 31 ธันวาคม 2543 บริษัทและบริษัทย่อย มีจำนวนรายและมูลค่าขายตามสัญญา
ที่ยังไม่ได้ส่งมอบ ดังรายละเอียดต่อไปนี้

  ------------------------------------- -------------- -------------------
  ชื่อโครงการ                             ณ วันที่ 31       
                                        ธันวาคม 2543    

                                        จำนวนราย       จำนวนเงิน (ล้านบาท)

  - โครงการพุทธมณฑลสาย 4                 4              14.27

  - โครงการสุวินทวงศ์                      11             23.64

  - โครงการรามคำแหง                     1              7.50

  - โครงการร่มเกล้า                       13             37.46

  - โครงการปรีชาไพรเวทบีช                 7              17.35

  - โครงการปรีชาคอมเพล็กซ์ (บมจ.ปรีชากรุ๊ป)   -              -

  - โครงการปรีชาคอมเพล็กซ์ (บจก.มัลคอม)     -              -

  รวม                                   36             100.22
  ------------------------------------- -------------- -------------------

หมายเหตุ งานที่ยังไม่ส่งมอบ หมายถึง จำนวนผู้ที่ทำสัญญาซื้อบ้านแต่ยังไม่ได้รับการโอนกรรมสิทธิ์